ddrg/super_eurlex huggingface dataset:
(24)

Tiek norādīts, ka ar pagaidu regulu no pasākumu tvēruma provizoriski tika izslēgti vieglo pasažieru automobiļu piekabju, autofurgonu, lauksaimniecības piekabju un citāda vilkta uz lauka izmantojama lauksaimniecības aprīkojuma riteņi, kam loka diametrs ir 16 collas vai mazāks. Dažas personas uzskata, ka tādējādi lauksaimniecības piekabju un citāda uz lauka izmantojama aprīkojuma riteņi, kam loka diametrs ir lielāks par 16 collām, būtu jāiekļauj pasākumu tvērumā. Tomēr Komisija paskaidro, ka, izdarot šādu izslēgšanu, tā nevēlas izmeklēšanas tvērumā iekļaut dažus citus riteņus bezceļa apstākļiem. Ar paziņojumu par procedūras sākšanu riteņi, kas konstruēti lietojumiem ārpus koplietošanas ceļiem, patiešām tika īpaši izslēgti no ražojuma definīcijas. Tas bija arī sūdzības iesniedzēja nolūks. Sūdzības atklātajā versijā bija norādīts, ka no sūdzības ir izslēgti riteņi bezceļa apstākļiem, t. i., tādi riteņi aprīkojumam, kas parasti nav konstruēts izmantošanai uz ceļa, kā lauksaimniecības riteņi, zemes pārvietošanas un raktuvju iekārtu riteņi un rūpniecībā izmantojamu mašīnu riteņi (piemēram, dakštveres autokrāvēju vai celtņu riteņi). Izmeklēšanā netika atklāti iemesli, kas liktu apstrīdēt šādu izslēgšanu, un tādējādi lauksaimniecības piekabju vai puspiekabju tērauda riteņi neatkarīgi no to loka diametra netika iekļauti izmeklēšanas tvērumā.
(4)

Skaidrības labad tajā būtu jāizklāsta svarīgākie noteikumi un prasības attiecībā uz augu, augu produktu un citu objektu ievešanu Savienības teritorijā. Minētajā izklāstā būtu jāietver informācija par augļiem, kuri saskaņā ar Regulas (ES) 2016/2031 73. pantu ir atbrīvoti no prasības par fitosanitāro sertifikātu, trešām valstīm, no kurām ievedot nav vajadzīgs fitosanitārais sertifikāts, un Savienības teritorijām, no kurām ievedot minētais sertifikāts ir vajadzīgs.
(10)

Lai nodrošinātu savienojamību starp Savienību un Apvienoto Karalisti, ir būtiski, lai dzelzceļa pārvadājumu uzņēmumi, kas veic uzņēmējdarbību Apvienotajā Karalistē un kam ir tajā izdota licence, turpinātu darboties. Šajā nolūkā to licenču derīguma termiņš, kuras Apvienotā Karaliste izdevusi saskaņā ar Direktīvu 2012/34/ES, un to drošības sertifikātu derīguma termiņš, kurus izdevusi Starpvaldību komisija, būtu jāpagarina par deviņiem mēnešiem no šīs regulas piemērošanas dienas, kas ir pietiekams laiks, lai ļautu attiecīgajai dalībvalstij veikt nepieciešamos pasākumus savienojamības nodrošināšanai saskaņā ar Direktīvu 2012/34/ES un Direktīvu (ES) 2016/798 un pamatojoties uz nolīgumu, kas paredzēts Lēmumā (ES) 2020/1531.
(9)

Šīs papildu Taric apakšpozīcijas arī palīdzētu dalībvalstīm īstenot Komisijas Lēmumu (ES) 2020/491 (4). Tā kā sejas aizsargmaskas ir viens no visvairāk importētajiem medicīniskiem izstrādājumiem, to īpaša izdalīšana Taric sistēmā ļautu paātrināt deklarēšanas procesu, jo šos ražojumus varētu nošķirt no citiem ražojumiem, kas patlaban klasificēti tajā pašā apakšpozīcijā.
PIELIKUMS

Regulas (EK) Nr. 853/2004 II pielikuma I iedaļas B daļā 6. punkta otro daļu aizstāj ar šādu:

“Tomēr dalībvalstīm (*1) šie kodi ir BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE un UK(NI).
“3.

Atkāpjoties no 1. punkta, ja tarifa kvotas periods sākas pirms dienas, no kuras piemērojams Regulas (ES) 2019/216 1. panta 2. punkts, un beidzas pēc minētās dienas, daudzumus, kas atbilstoši attiecīgajām tarifa kvotām piešķirami no minētās dienas, Savienībā sadala šādi: a) papildu daudzumus nepiešķir, ja daudzumi, kas piešķirti dalībvalstīs (izņemot Apvienoto Karalisti) pirms dienas, no kuras piemērojams Regulas (ES) 2019/216 1. panta 2. punkts, ir vienādi ar vai lielāki par daudzumiem, kas ir noteikti šīs regulas I pielikuma tabulas trešajā slejā attiecībā uz tarifa kvotām, ko pārvalda ar vienlaicīgas pārbaudes metodi, vai šīs regulas II pielikuma trešajā slejā attiecībā uz tarifa kvotām, ko pārvalda ar rindas kārtības metodi; b) papildus piešķiramo daudzumu aprēķina kā starpību starp daudzumiem, kas norādīti šīs regulas I vai II pielikuma trešajā slejā, un daudzumiem, kuri jau iedalīti dalībvalstīs, ja daudzumi, kas piešķirti dalībvalstīs (izņemot Apvienoto Karalisti) pirms dienas, no kuras piemērojams Regulas (ES) 2019/216 1. panta 2. punkts, ir mazāki par daudzumiem, kas ir noteikti šīs regulas I pielikuma trešajā slejā attiecībā uz tarifa kvotām, ko pārvalda ar vienlaicīgas pārbaudes metodi, vai šīs regulas II pielikuma trešajā slejā attiecībā uz tarifa kvotām, ko pārvalda ar rindas kārtības metodi. Tomēr, ja daudzumi, kas piešķirti Apvienotajai Karalistei pirms dienas, no kuras piemērojams Regulas (ES) 2019/216 1. panta 2. punkts, ir lielāki par starpību starp ES-28 daudzumu, kas noteikts Savienības PTO sarakstā, un ES-27 daudzumu, kas noteikts šīs regulas I vai II pielikuma trešajā slejā, no dienas, no kuras piemērojams Regulas (ES) 2019/216 1. panta 2. punkts, pārsniedzošie daudzumi jāatskaita no daudzuma, kas pieejams dalībvalstīm, izņemot Apvienoto Karalisti. Divu darba dienu laikā no dienas, no kuras piemērojams Regulas (ES) 2019/216 1. panta 2. punkts, Komisija, izmantojot atbilstīgu publikāciju internetā, publisko katras šā punkta pirmajā daļā minētās tarifa kvotas daudzumus, kas pieejami dienā, no kuras piemēro minētās regulas 1. panta 2. punktu.”
(60)

Regulas (EK) Nr. 2111/2005 5. un 6. pantā ir atzīts, ka lēmumi jāpieņem bez kavēšanās un vajadzības gadījumā pat steidzami atkarībā no tā, kā tie ietekmē drošību. Tāpēc sensitīvas informācijas un ceļotāju aizsardzībai ir svarīgi, lai lēmumi, kas saistīti ar to gaisa pārvadātāju saraksta atjaunināšanu, kuriem Savienībā piemērots darbības aizliegums vai ierobežojumi, tiktu publicēti un stātos spēkā nekavējoties pēc to pieņemšanas.
(7)

Covid-19 pandēmija un ar to saistītā sabiedrības veselības krīze arī rada vēl nepieredzētas grūtības trešām valstīm un trešās valstīs bāzētiem operatoriem. Tāpēc attiecībā uz trešām valstīm, kas atzītas par līdzvērtīgām saskaņā ar Padomes Regulas (EK) Nr. 834/2007 (3) 33. panta 2. punktu, ir lietderīgi to atzīšanas termiņu pagarināt par vienu gadu, proti, līdz 2026. gada 31. decembrim, lai šādām trešām valstīm būtu pietiekami daudz laika bez liekiem bioloģisko produktu tirdzniecības traucējumiem mainīt savu statusu, vai nu noslēdzot tirdzniecības nolīgumu ar Savienību, vai arī to uzņēmējiem panākot pilnīgu atbilstību Regulai (ES) 2018/848.
(16)

Lai gan pašlaik nav zināms, vai sarkanais fosfors arī tiek novirzīts no tirdzniecības starp Savienību un trešām valstīm, ir ļoti iespējams, ka, tiklīdz šīs vielas tirdzniecība iekšējā tirgū tiks kontrolēta saistībā ar Regulu (EK) Nr. 273/2004, nelegālo narkotiku izgatavotāji mēģinās to iegūt, novirzot to no šādas tirdzniecības ārpus Savienības. Tādējādi sarkanais fosfors rada lielu novirzes risku tirdzniecībā starp Savienību un trešām valstīm, un tāpēc tas būtu jāiekļauj arī Regulas (EK) Nr. 111/2005 pielikumā 2. kategorijā. Tas arī nodrošina, ka saglabājas paralēlisms starp vielām, kas iekļautas Regulā (EK) Nr. 273/2004 un Regulā (EK) Nr. 111/2005, un tas atvieglo uzņēmējiem/komersantiem un kompetentajām iestādēm minēto regulu īstenošanu.
“4. Veģetatīvā miera stāvoklī esoši potēti vai acoti 1–3 gadus veci stādāmi kailsakņu un bezlapu augi, kas pieder pie Acer japonicum Thunberg, Acer palmatum Thunberg un Acer shirasawanum Koidzumi sugas

ex 0602 90 41 ex 0602 90 45 ex 0602 90 46 ex 0602 90 48 ex 0602 90 50

Jaunzēlande
Salīdzinošais starpperioda rādītājs par to pašu periodu iepriekšējā gadā

* Attiecīgās neto naudas plūsmas no pamatdarbības un/vai naudas plūsmas no ieguldījumu darbībām, un/vai nauda no finansēšanas darbībām”
(3)

Komisijas Īstenošanas regula (ES) 2019/1387 (2) nosaka jaunus standartus gaisa kuģu nosēšanās raksturojumu aprēķiniem, un tie ir piemērojami no 2020. gada 5. novembra. Lai izvairītos no tā, ka šo standartu piemērošana papildu operatīvo prasību dēļ kavē lidojumu atsākšanas vienmērīgu procesu, kad sāksies atgūšanās no Covid-19 pandēmijas, to piemērošana tāpēc būtu jāatliek, lai kompetentās iestādes un ieinteresētās personas varētu sagatavoties to īstenošanai.
(10)

Ņemot vērā to, ka Regulā (ES) 2016/1628 noteiktajam pārejas laikam konkrētām motoru apakškategorijām jābeidzas 2020. gada 31. decembrī un ka OAI līdz 2020. gada 30. jūnijam bija jāizgatavo autoceļiem neparedzēta mobilā tehnika, kas aprīkota ar minēto apakškategoriju pārejas motoriem, šai regulai būtu jāstājas spēkā steidzamības kārtā dienā, kad to publicē Eiropas Savienības Oficiālajā Vēstnesī, un tā būtu jāpiemēro no 2020. gada 1. jūlija. Šādas piemērošanā pamatā ir Covid-19 uzliesmojuma neparedzamais un pēkšņais raksturs, kā arī nepieciešamība nodrošināt OAI tiesisko noteiktību un vienlīdzīgu attieksmi neatkarīgi no tā, vai tie izgatavo autoceļiem neparedzētu mobilo tehniku pirms vai pēc šīs regulas spēkā stāšanās dienas,
regulas 31. pantam pievieno jaunu 5.A punktu:

“5.A. Atkāpjoties no 5. punkta, pārrobežu sadarbības programmās atbilstoši 27. panta a) punktam vadošā iestāde plānošanas periodā var pārvietot summu, kas sasniedz 8 % no prioritātei 2020. gada 1. februārī atvēlētā piešķīruma, nepārsniedzot 4 % no programmas budžeta, uz citu tās pašas programmas prioritāti. Šādi pārvietojumi neskar iepriekšējos gadus.

Tos uzskata par nebūtiskiem, un tiem nav vajadzīgs Komisijas lēmums par programmas grozīšanu. Tomēr tie atbilst visām regulatīvajām prasībām, un tos iepriekš apstiprina Apvienotā uzraudzības komiteja. Dalībvalsts paziņo Komisijai pārskatīto finanšu plānu.

Šā panta 2. un 3. punktu nepiemēro programmas grozījumiem saskaņā ar šo punktu.”
(2)

Kravas vagoniem, kas piegādāti atbilstoši Komisijas Regulai (ES) Nr. 445/2011 (2), kad to derīguma termiņš ir tikko beidzies vai tūlīt beigsies, TAAS sertifikātus vai sertifikātus, kas attiecas uz ārpakalpojumu sniedzējiem uzticētām apkopes funkcijām, atjaunināt varētu nebūt iespējams to pasākumu dēļ, kuri nepieciešami Covid-19 pandēmijas dēļ un kuri dažās dalībvalstīs ir noteikti no 2020. gada 1. marta. TAAS sertifikācijas iestādes jo īpaši varētu nebūt spējīgas laikus veikt visus sagatavošanās darbus, kas ir vajadzīgi TAAS sertifikācijas vai sertifikācijas, kas attiecas uz ārpakalpojumu sniedzējiem uzticētām apkopes funkcijām, atjaunošanai saskaņā ar Regulu (ES) Nr. 445/2011 vai – no 2020. gada 16. jūnija – saskaņā ar Komisijas Īstenošanas regulu (ES) 2019/779 (3).
(22)

Šajos dokumentos ietverto paziņojumu galvenos elementus var apkopot šādi: — Līdz 2017. gadam un 2017. gadā ABC Shanghai, kas atrodas Šanhajā, ražoja attiecīgo ražojumu. — Viens no ABC Shanghai akcionāriem 2017. gada februārī iegādājās 20 % Hongguan akciju, ieguldot gan naudu, gan ABC Shanghai ražotnes. Hongguan atrodas Fudzjaņas provincē, aptuveni 900 km no Šanhajas. Kopš tā laika ABC Shanghai un Hongguan ir saistīti uzņēmumi. Hongguan tika izveidots 2009. gada novembrī, un 2016. gada decembrī to pārstrukturēja par akciju sabiedrību. — Ņemot vērā virkni vides aizsardzības jomas tiesību aktu likumdošanas instrumentu un grozījumu, tostarp likumdošanas instrumentu par bīstamo ķīmisko vielu uzņēmumu, kas atrodas pilsētās un dzīvojamos rajonos, pārvietošanu, ABC Shanghai kontrolējošais akcionārs bija spiests pārtraukt ražošanu tā telpās Šanhajā. Uzņēmums pārvietoja ražošanu uz saistīto uzņēmumu Hongguan Fudzjaņas provincē. ABC Shanghai“oficiāli” pārtrauca ražošanu 2017. gada 31. decembrī un no 2018. gada 1. janvāra kļuva par tirdzniecības uzņēmumu. — ABC Shanghai 2018. gadā pārvietoja visas savas ražotnes no savām telpām Šanhajā uz saistītā uzņēmuma Hongguan telpām (9). Kopš 2018. gada (10) uzņēmums Hongguan ražoja un pārdeva peroksisulfātus uzņēmumam ABC Shanghai, kas savukārt pārdod tos saviem klientiem, ieskaitot saistīto uzņēmumu Siancity, kurš eksportē izmeklējamo ražojumu uz Savienības tirgu. — ABC Shanghai lēmums un rīcība neesot bijuši vērsti uz to, lai izvairītos no spēkā esošajiem pasākumiem.
7.1.

KIP kopa “Integrēta, īpaša un mērogojama transporta infrastruktūra un ar to saistītais aprīkojums, kas paredzēti, lai no jauniem Kaspijas jūras reģiona avotiem caur Azerbaidžānu, Gruziju un Turciju uz ES tirgiem Grieķijā un Itālijā gadā transportētu vismaz 10 miljardus kubikmetru gāzes”; ietilpst viens vai vairāki šādi KIP: 7.1.1. Gāzes cauruļvads no Turkmenistānas un Azerbaidžānas caur Gruziju un Turciju uz Eiropas Savienību (t. s. projektu “Trans-Caspian Gas Pipeline” (TCP) un “Expansion of the South-Caucasus Pipeline” (SCP-(F)X) apvienojums) 7.1.3. Gāzes cauruļvads no Grieķijas caur Albāniju un pa Adrijas jūru uz Itāliju (t. s. “Trans-Adriatic Pipeline” (TAP)), ieskaitot uzskaites un regulēšanas staciju un kompresorstaciju Nea Messimvria, kā arī TAP starpsavienojums
Eurocae dokuments ED-120 Safety and Performance Requirements Standard for Air Traffic Data Link Services in Continental Airspace (“Drošības un ekspluatācijas prasību standarts gaisa satiksmes datu pārraides pakalpojumu sniegšanai kontinentālajā gaisa telpā”), publicēts 2004. gada maijā, ietverot:

a) attiecībā uz operatoriem: — 2007. gada aprīlī publicēto 1. grozījumu un 2007. gada oktobrī publicēto 2. grozījumu vai — 2007. gada aprīlī publicēto 1. grozījumu, 2007. gada oktobrī publicēto 2. grozījumu un 2019. gada septembrī publicēto 3. grozījumu,
(16)

Atjauninātajā kopīgajā ieteikumā par Vidusjūras rietumu daļu ierosināts Regulas (ES) Nr. 1380/2013 15. panta 5. punkta c) apakšpunktā paredzēto de minimis atbrīvojumu piemērot attiecībā uz jūrasasari (labraku) (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea), zeltaino jūraskarūsu (Sparus aurata) un sārto dziļūdens garneli (Parapenaeus longirostris) – 2020. un 2021. gadā līdz 5 % no šo sugu gada kopējās nozvejas, kas gūta ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX), 2020. un 2021. gadā līdz 3 % no šo sugu (izņemot sārto dziļūdens garneli) gada kopējās nozvejas, kas gūta ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN), un 2020. un 2021. gadā līdz 1 % no šo sugu (izņemot sarkanspuru pageli un sārto dziļūdens garneli) gada kopējās nozvejas, kas gūta ar kuģiem, kuri izmanto āķus un āķu rindas (LHP, LHM, LLS, LLD, LL, LTL, LX). ZZTEK uzskatīja, ka ir pierādījumi par izmaksu palielināšanos saistībā ar laiku, kas nepieciešams nozveju papildu manipulēšanai un šķirošanai uz kuģa. ZZTEK turklāt norādīja uz pierādījumiem par izmaksām, ko rada nevēlamu nozveju manipulēšana krastā, kas Vidusjūrā ir apgrūtināta, jo flote sastāv galvenokārt no nelieliem zvejas kuģiem, kuri izkrauj nozveju daudzās ostās, kas izkaisītas gar piekrasti. ZZTEK secināja – pierādījumi liecina, ka pat tad, ja izkrautās nevēlamās nozvejas varētu tikt pārdotas, mazo daudzumu un ļoti lielā izkraušanas vietu skaita dēļ savākšanas izmaksas būtu nesamērīgas.
“173.

STATE ORGANISATION FOR AGRICULTURAL MECHANISATION AND AGRICULTURAL SUPPLIES ( alias a) STATE ORGANISATION FOR AGRICULTURAL MECHANISATION, b) STATE ESTABLISHMENT FOR AGRICULTURAL MECHANISATION, c) CENTRE FOR AGRICULTURAL MECHANISATION, d) STATE ESTABLISHMENT FOR AGRICULTURAL SUPPLIES). Adreses: a) P.O. Box 26028, Waziriya, opp Al Bakr University, Baghdad, Iraq; b) P.O. Box 96101, Abu Nuvas St., Baghdad, Iraq; c) P.O. Box 26061, Al Wazeria, Baghdad, Iraq; Swaira-Hafria, Wasst Muhafadha, Iraq; d) P.O. Box 1045, Waziriyah, Baghdad, Iraq.”
(23)

Lai varētu atkārtoti izmantot informāciju, kas iesniegta ar valsts jūras vienloga sistēmu starpniecību, un atvieglotu deklarētājam informācijas iesniegšanu, ir jāparedz kopējas datubāzes. Būtu jāizveido EMSWe kuģu datubāze, kura ietver atsauces sarakstu ar kuģu datiem un to atbrīvojumiem no paziņošanas, kā paziņots attiecīgajai valsts jūras vienloga sistēmai. Lai deklarētājam atvieglotu informācijas iesniegšanu, būtu jāizveido kopēja vietu datubāze, kura ietver atsauces sarakstu ar vietu kodiem, tostarp tirdzniecības un transporta vietu Apvienoto Nāciju Organizācijas kodiem (UN/LOCODE), īpašajiem SafeSeaNet kodiem un ostu iekārtu kodiem, kas reģistrēti Starptautiskās Jūrniecības organizācijas (SJO) Globālajā integrētajā kuģošanas informācijas sistēmā (GISIS). Turklāt būtu jāizveido kopēja bīstamo materiālu datubāzē, kura ietver to bīstamo un piesārņojošo kravu sarakstu, kuras jāpaziņo valsts jūras vienloga sistēmai saskaņā ar Direktīvu 2002/59/EK un SJO FAL 7, ņemot vērā attiecīgos datu elementus no SJO konvencijām un kodeksiem.
(15)

Šai regulai nebūtu jāskar noteikumi par riska integrēšanu, kas noteikti Direktīvās 2009/65/EK, 2009/138/EK, 2011/61/ES, 2013/36/ES, 2014/65/ES, (ES) 2016/97, (ES) 2016/2341 un Regulās (ES) Nr. 345/2013 un (ES) Nr. 346/201, kā arī valsts tiesību aktos, kuri reglamentē privāto un individuālo pensiju produktus, aptverot, bet ne tikai, attiecīgos piemērojamos samērīguma kritērijus, piemēram, attiecīgo darbību apjomu, iekšējo organizāciju un būtību, piemērošanas jomu un sarežģītību. Ar šo regulu iecerēts panākt lielāku pārredzamību attiecībā uz to, kā finanšu tirgus dalībnieki un finanšu konsultanti savos ieguldījumu lēmumos un ieguldījumu vai apdrošināšanas konsultācijās integrē ilgtspējas riskus. Ja ilgtspējas riska novērtējums ļauj secināt, ka nepastāv ilgtspējas riski, kurus var uzskatīt par nozīmīgiem attiecībā uz finanšu produktu, būtu jāpaskaidro tā iemesli. Ja novērtējuma rezultātā tiek secināts, ka minētie riski ir nozīmīgi, būtu jānorāda, cik lielā mērā – vai nu kvantitātes, vai kvalitātes ziņā – minētie ilgtspējas riski varētu ietekmēt finanšu produkta sniegumu. Ilgtspējas riska novērtējumi un ar tiem saistītā finanšu tirgus dalībnieku informācijas atklāšana pirms līguma noslēgšanas būtu jāņem vērā finanšu konsultantu informācijas atklāšanā pirms līguma noslēgšanas. Finanšu konsultantiem pirms konsultāciju sniegšanas, neatkarīgi no individuālo ieguldītāju ilgtspējības preferencēm, būtu jāatklāj, kā tie ņem vērā ilgtspējas riskus procesā, kurā atlasa finanšu produktu, ko prezentē individuāliem ieguldītājiem,. Tam nevajadzētu skart to valsts tiesību aktu noteikumu piemērošanu, ar kuriem ir transponētas Direktīvas 2014/65/ES un (ES) 2016/97, jo īpaši finanšu tirgus dalībnieku un finanšu konsultantu pienākumus attiecībā uz produkta pārvaldību, piemērotības un atbilstības novērtēšanu, un prasību un vajadzību pārbaudi.
(20)

Arī citām iestādēm, kas lūdz sniegt informāciju no sodāmības reģistra, vajadzētu būt iespējai nolemt, ka ECRIS-TCN nebūtu jāizmanto, ja tas nebūtu piemēroti lietas apstākļos, piemēram, ja ir jāveic konkrētas standarta administratīvās pārbaudes attiecībā uz personas profesionālo kvalifikāciju, jo īpaši, ja ir zināms, ka sodāmības reģistru informācija netiks lūgta no citām dalībvalstīm, neatkarīgi no rezultāta, ko iegūst ECRIS-TCN meklēšanas rezultātā. Tomēr ECRIS-TCN būtu vienmēr jāizmanto, ja lūgumu sniegt informāciju no sodāmības reģistriem ir ierosinājusi persona, kas lūdz sniegt informāciju par savām sodāmībām saskaņā ar Pamatlēmumu 2009/315/TI, vai ja tas tiek veikts, lai iegūtu sodāmības reģistru informāciju saskaņā ar Eiropas Parlamenta un Padomes Direktīvu 2011/93/ES (6).
(1)

Lai Savienībā nodrošinātu produktu brīvu apriti, ir nepieciešams gādāt, lai tie atbilstu Savienības saskaņošanas tiesību aktiem un tāpēc atbilstu prasībām, ar ko nodrošina tādu sabiedrības interešu augsta līmeņa aizsardzību kā, piemēram, veselība un drošība kā tāda, veselība un drošība darbavietā, patērētāju aizsardzība, vides un sabiedriskās drošības aizsardzība un visu citu to sabiedrības interešu aizsardzība, ko aizsargā minētie tiesību akti. Šo prasību stingra izpilde ir būtiska pienācīgai šo interešu aizsargāšanai un tādu apstākļu izveidošanai, kas ir labvēlīgi godīgai konkurencei Savienības preču tirgū. Lai minēto izpildi nodrošinātu neatkarīgi no tā, vai produkti ir laisti tirgū tradicionāli vai tiešsaistē, un neatkarīgi no tā, vai tie ir rūpnieciski ražoti Savienībā vai trešās valstīs, ir nepieciešami noteikumi.
(1)

Apvienotā Karaliste 2017. gada 29. martā iesniedza paziņojumu par savu nodomu izstāties no Savienības saskaņā ar Līguma par Eiropas Savienību 50. pantu. Līgumi Apvienotajai Karalistei vairs nebūs piemērojami no izstāšanās līguma spēkā stāšanās dienas vai, ja tas nestājas spēkā, no dienas, kad no paziņošanas par izstāšanos apritējuši divi gadi, proti, no 2019. gada 30. marta, ja vien Eiropadome, vienojusies ar Apvienoto Karalisti, vienprātīgi nenolems minēto laikposmu pagarināt.
KOMISIJAS DELEĢĒTĀ REGULA (ES) 2019/2126

(2019. gada 10. oktobris),

ar ko Eiropas Parlamenta un Padomes Regulu (ES) 2017/625 papildina attiecībā uz noteikumiem par konkrētām oficiālajām kontrolēm, ko veic noteiktu kategoriju dzīvniekiem un precēm, par pasākumiem, kas jāveic pēc šādām kontrolēm, un par noteiktu kategoriju dzīvniekiem un precēm, ko atbrīvo no oficiālajām kontrolēm robežkontroles punktos

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 48. panta h) punktu un 77. panta 1. punkta a), b) un k) apakšpunktu,

tā kā:

Regulas (ES) 2017/625 77. panta 1. punkta a), b) un k) apakšpunkts pilnvaro Komisiju pieņemt noteikumus par to, kā veic konkrētas oficiālās kontroles noteiktu kategoriju dzīvniekiem un precēm, ko ieved Savienībā, un par pasākumiem, kas jāveic neatbilstības gadījumos.

Regulas (ES) 2017/625 77. panta 1. punkta k) apakšpunkts pilnvaro Komisiju pieņemt noteikumus par to, kā veic konkrētas oficiālās kontroles minētās regulas 48. panta h) punktā minētajiem dzīvniekiem un precēm, kas rada zemu risku vai nerada konkrētu risku un ko atbrīvo no oficiālajām kontrolēm robežkontroles punktos, ja šāds atbrīvojums ir pamatots.

Šie noteikumi ir cieši saistīti, un vairākus no tiem ir paredzēts piemērot vienlaicīgi. Vienkāršības un pārredzamības labad, kā arī nolūkā atvieglot noteikumu piemērošanu un izvairīties no noteikumu vairošanas, tie būtu jānosaka ar vienu tiesību aktu, nevis jāizdod vairāki atsevišķi tiesību akti ar daudzām mijnorādēm un dublēšanās risku.

Ņemot vērā to, ka šī regula paredz noteikumus, kas ietverti Komisijas Lēmumā 94/641/EK (5) un Komisijas Īstenošanas lēmumā 2012/44/ES (6) , šie tiesību akti būtu jāatceļ.

Tā kā Regula (ES) 2017/625 tiek piemērota no 2019. gada 14. decembra, arī šī regula būtu jāpiemēro no tā paša datuma,

IR PIEŅĒMUSI ŠO REGULU.

1. pants

Priekšmets

Ar šo regulu nosaka noteikumus par to, kā veic konkrētas oficiālās kontroles noteiktu kategoriju dzīvniekiem un precēm, un par pasākumiem, kas jāveic neatbilstības gadījumos. Šajā regulā paredz noteikumus par to, kādos gadījumos un ar kādiem nosacījumiem noteiktu kategoriju dzīvniekus un preces atbrīvo no oficiālajām kontrolēm robežkontroles punktos un kad šāds atbrīvojums ir pamatots.